Baleike

Baleike Zumaiako (Gipuzkoa) herri aldizkaria da, euskara hutsez hilero-hilero banatzen dena. Horrez gain, interneteko webgunea ere bada. Aldizkaria eta bera argitaratzen duen Baleike Kultur Elkartea Topagunea Euskara Elkarteen Federazioko kideak dira.

Lehen alea 1994an eman zen argitara. 1998an hamabostekari bihurtzea erabaki zuten. Apustua sendoa izan zen, baina azkenean 100. zenbakian atzera bota eta hilabetekari bihurtu zen berriro aldizkaria.

2004an beste aldaketa nagusi bat gertatu zen: Urola Kostako Hitza sortu zen. Horrek aldizkariaren egituraketa berrikusteko aukera eman zuen. Horrez gain, gero eta indar handiagoa ari da hartzen interneteko webgunea.

2010ean aldizkariak Rikardo Arregi Kazetaritza Sari Nagusia eskuratu zuen.

 Kanpo estekak 
 Baleike aldizkariaren webgunea

Kategoria:Euskarazko aldizkariak
Kategoria:Zumaiako kultura